stanford-oval/wikipedia huggingface dataset:
ביפ
תוכני מקור של ביפ > סדרות קומדיה

"דובדבני וקובץ'" (2011): סדרת מערכונים שקודמה באתר ביפ והפכה לתוכנית שלמה. בכיכובם של ליאור דובדבני ואילן קובץ'.
"מטר שבעים", "מטר שבעים ושתיים" (2010-2011): סדרת מערכונים טלוויזיונית שנולדה ביוטיוב, בכיכובם של יוצריה: טל רוזנטל ונועם שרון.
"בובי ואני" (2010-2011): סדרת פנטזיה סאטירית בכיכובו של יובל שגב.
"אפרת עושה את ישראל" (2010): מיני סדרה בכיכובה של אפרת אברמוב, שמגלה את ישראל מחדש בשליחות משרד התיירות.
"לגעת באוכל" (2001): סדרה פארודית על סדרות טלנובלה, בהשתתפות איל קיציס וטל פרידמן.
"חיות פשע" (2007-2008): קומדיית פשע שיצרו יובל שגב והאנימטור רועי עידן. הסדרה משלבת בין בובות ענק, קטעי אנימציה וקטעים מצולמים עם שחקנים כמו מאור כהן, גל זייד ויורם לוינשטיין.
"טופי והגורילה" (2008): סדרה סאטירית למבוגרים עם טופי היפה (שחר רוזנצוויג) והבובה "שוקי" הגורילה.
"כחולים" (2008): תוכנית מערכונים בנושא סקס.
"אין מה לראות" (2008-2009): תוכנית מערכונים על עולם הטלוויזיה בהשתתפות תשעת זוכי גמר פרויקט ביפ, מנקודת מבטו של צופה שמעביר בין עשרות ערוצים ומחפש מה לראות.
"עולמו של רנו פסקאל" (2005-2006): תוכנית הומוריסטית בהנחיית דמויות פארודיות, בכיכובו של יובל שגב.
"מ.ק. 22" (2004): סדרת אנימציה סאטירית על עולם הצבא הישראלי בדיבובם של אלברט אילוז ודני שטג.
"בטשת מואב" (2003): תוכנית אנימציה קצרה בכיכובו של הדמות חזי פיפוש, שחקן כושל אשר מנסה להשכיר קרקע לשני אנשים שונים.
"שי ודרור" (2002-2003): תוכנית מערכונים סאטירית בהשתתפות ובהנחיית שי גולדשטיין ודרור רפאל.
תוכני מקור של ביפ > דוקומנטרי ותחרויות

"הבובלילים - בדרך לחופה" (2009): תוכנית מציאות העוקבת אחר ההכנות לחתונה של עינב בובליל. בהשתתפות עינב, ורד ויוסי בובליל, אלי בנישתי ואחרים.
"אבי ביטר חי בסרט" (2008): תוכנית מציאות בה אבי ביטר עושה סרט חדש.
"המאסטרו" (2005): תוכנית מציאות המתעדת את חייו של צביקה פיק.
"פרויקט ביפ" (2008-2007): תחרות בין סטנדאפיסטים מתחילים בהנחיית ליאון רוזנברג.
"האקדמיה לצחוק" (2004): תוכנית מציאות שמטרתה מציאת הסטנדאפיסט הבא ושודרה במהלכה גם בערוץ 2, בהנחיית עלמה זק ואיל קיציס.
"אל תשאל" (2009-2010): תוכנית דוקו סאטירית בהנחיית שי שטרן.
תוכניות רכש בערוץ

| --- | --- |
 שנות הקסם  המופע של דרו קארי  נשואים פלוס  משפחת סימפסון (עונות 1–13)  פיוצ'רמה  סאות' פארק  כנופיית העץ העליז  מסע בין כוכבים: הסדרה המקורית  עדי אשכנזי: מה זה השטויות האלה?!  הקומדי סטור  ארץ נהדרת  רמזור  קוויקי  כישרון או כישלון  כולם שונאים את כריס  מלקולם באמצע  בועות  ממש לא בלונדיניות  יצאת דפוק  הבובלילים  מה שקורה באילת  פרייז'ר:  נדודי שינה  קומדי אינק  הקרקס המעופף של מונטי פייתון  מד טי.וי  הדיילי שואו  תרגיע  רינו 911  סיינפלד  תהרוג אותי וזהו  באפי ציידת הערפדים  המופע של בני היל  המופע של קת'רין טייט  נותנים בראש  המופע של לארי סנדרס  דילברט  חברים  קאובוי ביבופ  קי אלילת הברזל  מופע שנות ה-70  אלף  משפחת קוסבי (עונות 6–8)  אחמד וסלים  סרט אפס
ראו גם

שידורי קשת
ערוץ טדי
ערוץ ההומור
הערות שוליים

1 2  אלכסנדר כץ, HOT שוברת את הכלים: מחליפה את ערוץ ביפ של 'קשת' ב'קומדי סנטרל', אתר אייס‏, 29 ביולי 2010
↑  להתר-הוט: ערוץ ביפ נפרד מחברת הכבלים, אתר Mako‏, 30 בדצמבר 2010
↑  אליחי וידל, עכבר העיר אונליין, רוצים בנות בביקיני? קיבלתם, באתר הארץ, 16 באוקטובר 2009
| שידורי קשת |
| --- | --- | --- |
| ערוצי טלוויזיה | קשת 12 • ערוץ ההומור • בעבר: ערוץ 24 • ביפ • ערוץ האח הגדול • ערוץ 2025 |  |
| אתרי אינטרנט | מאקו • N12 (החדשות 12) • בעבר: MOOMA‏ |  |
| אפליקציות | V1 |  |
| בין-לאומי | קשת אינטרנשיונל |  |
סמליל ישן של "ביפ - ערוץ הצחוק"
פריצת ציסטה בשחלה

CT אקסיאלי המדגים ציסטה גדולה ומדממת בשחלה. הציסטה מותווה על ידי הקווים הצהובים עם דם מקדימה לה.
פריצת ציסטה בשחלה (באנגלית: Ovarian Cyst Rupture) היא קרע פתאומי בציסטה שחלתית אשר גורמת לתוכן הציסטה (נוזל ו/או דם) להישפך לחלל הבטן. פריצת ציסטה שחלתית היא תופעה שכיחה ולרוב עוברת ללא כל סימפטומים. עם זאת, במקרים מסוימים היא עלולה לגרום לכאבי בטן חזקים, לדימום בשחלה ו/או לדימום תוך-צפקי. אובדן דם רב לעיתים מצריך התערבות כירורגית.
בעבר תופעה זו נקראה גם אפופלקסיה שחלתית (באנגלית: Ovarian Apoplexy) אך כיום מונח זה אינו נמצא בשימוש.
גורמים לפריצת הציסטה

ישנן סיבות שונות להיווצרות
ציסטות
שחלתיות, כאשר אצל נשים בגיל הפריון רובן קשורות ל
מחזור החודשי
. ציסטות עלולות להיווצר מ
זקיקים
שהתפתחו בתחילת המחזור או משאריות של ה
גופיף הצהוב
לאחר שנקרע בזמן ה
ביוץ
. לעיתים, נוזל יכול להצטבר בזקיקים אלו והם עלולים לגדול לכדי ציסטה. ציסטות אלה לרוב אינן מזיקות ונעלמות לאחר כמה מחזורים חודשיים, אך לעיתים הן יכולות להיקרע ולדמם לתוך השחלה תוך גרימת כאב
.
פריצת ציסטה שחלתית מתרחשת לרוב אצל נשים פוריות בגיל 18-35. היא עלולה לקרות בעקבות לחץ מוגבר או פגיעה פיזית בבטן, יחסי מין או פעילות גופנית מאומצת (למשל רכיבה על סוסים או אימון בחדר. נשים הלוקחות תרופות נוגדות קרישה (anticoagulants) או שסובלות מחסר בגורמי קרישה (clotting factor deficiency) נמצאות בסיכון מוגבר לפריצת ציסטה שחלתית. במקרים נדירים, ציסטות לא פיזיולוגיות עלולות להיקרע גם כן.
מקור הכאב מפריצת הציסטה עשוי להיות מתיחה של קפסולת השחלה, תסביב שחלה או גירוי שנוצר בחלל הבטן בעקבות הצטברות נוזל הציסטה בו.
סימפטומים

חלק מהתסמינים הבאים עלולים להופיע בעקבות פריצת ציסטה שחלתית:
כאב - מתרחש בעיקר באמצע המחזור או לאחר עיכוב קל בווסת (בעקבות קרע של ציסטת גופיף צהוב, למשל). הכאב הוא לרוב מקומי בחלק האמצעי או התחתון של הבטן או באזור האגן. לפעמים הכאב מקרין לאזורים סמוכים כמו הגב התחתון. הכאב יכול להיות מתמשך או עיתי, ולעיתים מלווה בתחושת דקירה. הכאב יכול להתחיל בצורה מתונה ולהתגבר עם הזמן. הכאב יכול לקרות בזמן פעולות כמו הליכה לשירותים או יחסי מין.
סימפטומים אשר עשויים להצביע על דימום בחלל הבטן:
לחץ דם נמוך
עליה בקצב הלב
חולשה וסחרחורות
התעלפות
בחילות והקאות
צמרמורת
יובש בפה
חום - עשוי להצביע על התפתחות דלקת בעקבות פריצת הציסטה.
משך הסימפטומים יכול להיות בין מספר לימים לכמה שבועות, כתלות בחומרת המקרה (גודל הציסטה ואם נוצר דימום או לא).
אבחון

לרוב סימפטומים שנובעים מפריצת ציסטה מופיעים באמצע או בחצי השני של המחזור החודשי. בבדיקה גופנית תופיע תחושת כאב באזור השחלה הפגועה, ותסמינים חיוביים של גירוי של הצפק. במקרה של דימום בחלל הבטן ניתן לראות ירידה ברמות ההמוגלובין בבדיקת דם כללית.
בדיקת אולטרסאונד של השחלה הפגועה תראה סימנים של נוזל חופשי (דם) בחלל הבטן או תשלול אותו, אך יש לה מגבלות בזיהוי מקור הדימום. לרוב בדיקה זו תתבצע קודם, בפרט אם המטופלת בהיריון כדי להימנע מהקרינה שבבדיקת CT, או אם הזמינות של בדיקות MRI נמוכה. עם זאת, במקרה של חשד למקרה חמור לפריצת ציסטה לרוב תיעשה בדיקת CT כדי לקבוע במהירות את המשך הטיפול. יש לבצע את האבחון של פריצת הציסטה במהירות המרבית כיוון שבמקרה של דימום לחלל הבטן, כל עיכוב בהתערבות הכירורגית עלול להוביל לאובדן דם רב, דבר שבמקרים נדירים עלול להיות מסכן חיים.
האבחנה המבדלת לפריצת ציסטה היא במקרים רבים היריון חוץ-רחמי, אשר עשוי להיות מלווה בסימפטומים דומים ולהציג מאפיינים דומים בבדיקות דימות. פריצת ציסטה שחלתית יכולה לקרות במהלך היריון, ובמידה וההיריון בשלב מוקדם מאוד זה יכול ליצור בלבול עם היריון חוץ-רחמי.
טיפול

הטיפול נקבע לפי אופי חומרת המקרה. במקרים שבהם יש כאב אך ללא סימנים של דימום בחלל הבטן, ניתן לבחור בהמלצת רופא בטיפול שמרני הכולל תרופות נוגדות-כאב או לעשות פיזיותרפיה או לקחת תרופות להרגעת השרירים (antispasmodics), וכמובן מנוחה. במידה ונוצר דימום יש לפנות לבית-חולים בהקדם. פעמים רבות גם אם יש דימום הטיפול יהיה שמרני.
במידה ויש צורך בהתערבות כירורגית, ניתוח מתבצע בשיטת לפרוסקופיה או לפרוטומיה (אנ') (Laparotomy, פיום בטן - חיתוך לתוך חלל הבטן) במטרה לאבחן את רמת הדימום, לעצור אותו ולתקן את הפגיעה בשחלה ו/או בבטן.
ניתן לבצע טיפול למניעת היווצרות ציסטות שחלתיות על-רקע חוסר-איזון הורמונלי (ציסטות תפקודיות) על ידי לקיחת גלולות למניעת היריון אשר מונעות את התפתחותן של ציסטות בשחלה. עם זאת, תרופות אלו לא מסייעות לטיפול בציסטות קיימות.
ראו גם

ציסטה
ציסטה שחלתית
תסמונת השחלות הפוליציסטיות
לקריאה נוספת

Howard T Sharp MD, Deborah Levine MD, Sandy J Falk MD FACOG (2016) Evaluation and management of ruptured ovarian cyst. www.uptodate.com
Hallatt JG, Steele CH Jr, Snyder M. (1984) Ruptured corpus luteum with hemoperitoneum: a study of 173 surgical cases. American Journal of Obstetrics and Gynaecology
הערות שוליים

1 2 3 4 5 6  Charles Nathan Webb, MD, MS, David Chelmow, MD, Ovarian Cyst Rupture, Medscape.com, ‏06/01/2017
↑  "Ovarian apoplexy, ovarian pregnancy and the IUCD" (PDF). European Journal of Obstetrics & Gynecology and Reproductive Biology. 3 (1): 3–5, 7–9. 1973. doi:10.1016/0028-2243(73)90003-8.
↑  Mayo Foundation for Medical Education and Research, Ovarian Cysts
↑  Nupur Gupta, Vatsla Dadwhal, Deepika Deka, Sunesh Kumar Jain, Suneeta Mittal, Corpus luteum hemorrhage: Rare complication of congenital and acquired coagulation abnormalities, Journal of Obstetrics and Gynaecology Research, 2007
1 2  Dr Craig Hacking and Dr Matt A. Morgan et al, Ruptured Ovarian Cyst, Radiopaedia
↑  5 Signs of A Ruptured Ovarian Cyst, Feritility Chef, ‏2014
↑  Valeria Fiaschetti, Aurora Ricci, Angela Lia Scarano, Valeria Liberto, Daniele Citraro, Silvia Arduini, Giuseppe Sorrenti, and Giovanni Simonetti, Hemoperitoneum from Corpus Luteal Cyst Rupture: A Practical Approach in Emergency Room, Case Reports in Emergency Medicine, 2014 doi: 10.1155/2014/252657
↑  Kruszka PS, Kruszka SJ, Evaluation of acute pelvic pain in women, Am Fam Physician, 2010
↑  Hertzberg BS, Kliewer MA, Paulson EK, Ovarian cyst rupture causing hemoperitoneum: imaging features and the potential for misdiagnosis, Abdominal Imaging, 1999
↑  Kim JH, Lee SM, Lee JH, Jo YR, Moon MH, Shin J, Kim BJ, Hwang KR, Lee TS, Bai KB, Jeon HW, Successful conservative management of ruptured ovarian cysts with hemoperitoneum in healthy women., PLoS One, 2014 doi: 10.1371/journal.pone.0091171
↑  Beuran M, Negoi I, Hostiuc S, Catena F, Sartelli M, Negoi RI, Paun S, Laparoscopic Approach has Benefits in Gynecological Emergencies - Even for Massive Hemoperitoneum, Chirurgia (Bucur), Romania, 2016, עמ' 48-53
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רסמוס כריסטנסן

רסמוס ניסן כריסטנסן (בדנית: Rasmus Nissen Kristensen; נולד ב-11 ביולי 1997) הוא כדורגלן דני המשחק בעמדת המגן הימני בקבוצת איינטרכט פרנקפורט מהבונדסליגה, בהשאלה מלידס יונייטד, ובנבחרת דנמרק.
קריירת מועדונים > מיטיולן

כריסטנסן, יליד ברנדה, שיחק במחלקת הנוער של מיטיולן, ובשנת 2016 קודם לקבוצה הבוגרת של המועדון, וחתם על חוזה מקצועני ראשון לחמש עונות. ב-7 במרץ 2016 ערך את הופעת הבכורה שלו בקבוצה הבוגרת, בהפסד 1–2 לנורשלן במסגרת המחזור ה-20 בליגת העל הדנית לעונת 2015/2016. ב-15 במאי הבקיע את שער הבכורה שלו במועדון, בניצחון 1–4 על הוברו במסגרת המחזור ה-29 בליגה. בסך הכול ערך 63 הופעות ליגה במדי המועדון, בהן הבקיע שישה שערים.
קריירת מועדונים > אייאקס

ב-23 בינואר 2018 חתם על חוזה לארבע עונות וחצי באייאקס מליגת העל ההולנדית. ב-7 בפברואר ערך את הופעת הבכורה שלו במועדון, בניצחון 2–4 על רודה במסגרת המחזור ה-22 בליגה לעונת 2017/2018. ב-27 בנובמבר ערך את הופעת הבכורה שלו בליגת האלופות, בניצחון 0–2 על א.א.ק. אתונה במסגרת שלב הבתים לעונת 2018/2019. ב-5 במאי 2019 הבקיע את שערו היחיד במועדון, בניצחון 0–4 על וילם II במסגרת גמר הגביע ההולנדי. הוא שיחק במועדון במשך עונה וחצי, בהן ערך 20 הופעות ליגה, וזכה באליפות הולנד.
קריירת מועדונים > רד בול זלצבורג

ב-19 ביולי 2019 חתם על חוזה לחמש עונות ברד בול זלצבורג מהבונדסליגה האוסטרית. ב-17 באוגוסט הוא ערך את הופעת הבכורה שלו במועדון, בניצחון 0–6 על סנקט פולטן במסגרת המחזור הרביעי לעונת 2019/2020. בעונתו הראשונה במועדון, בה זכה המועדון באליפות אוסטריה ובגביע האוסטרי, הוא ערך 12 הופעות ליגה.
ב-19 בספטמבר 2020 הבקיע את שער הבכורה שלו במועדון, בניצחון 1–4 על ריינדורף אלטאך במסגרת המחזור השני בליגה לעונת 2020/2021. בסך הכול ערך 31 הופעות ליגה בעונה זו, בהן הבקיע שלושה שערים. גם בעונתו השנייה זכתה רד בול זלצבורג באליפות אוסטריה ובגביע האוסטרי.
קריירת מועדונים > לידס יונייטד

ב-8 ביוני 2022 הצטרף ללידס יונייטד מהפרמייר ליג, לאחר שחתם על חוזה ארוך טווח תמורת סכום לא ידוע. יחד עמו הצטרף ללידס גם חברו לשעבר לקבוצת רד בול זלצבורג, ברנדן ארונסון, שחתם בקבוצה כשבועיים לפניו.
כריסטנסן ערך את הופעת הבכורה שלו בלידס יונייטד ב-6 באוגוסט 2022, במשחק הראשון של עונת 2022/2023, בו ניצחה לידס את וולברהמפטון וונדררס בתוצאה 1–2. ב-18 במרץ 2023 כבש את שער הבכורה שלו במשחק מול וולברהמפטון וונדררס, שהסתיים בניצחון בתוצאה 2–4.
קריירת מועדונים > השאלה לרומא

ב-14 ביולי 2023 הושאל לרומא מהסריה א'. ב-20 באוגוסט ערך את הופעתו הבכורה בתיקו 2-2 נגד סלרניטנה. ב-3 בדצמבר כבש את שערו הראשון בניצחון 2-1 על ססואולו.
קריירת מועדונים > השאלה לאיינטרכט פרנקפורט

ב-19 ביולי 2024 הושאל לאיינטרכט פרנקפורט לעונה אחת.
קריירה בינלאומית

ב-4 בספטמבר 2021 ערך כריסטנסן את הופעת הבכורה שלו בנבחרת דנמרק, בניצחון 0–1 על נבחרת איי פארו במסגרת מוקדמות מונדיאל 2022.
נכלל בסגל נבחרת דנמרק לטורניר יורו 2024.
תארים

אליפות הולנד (1): 2018/2019
הגביע ההולנדי (1): 2018/2019
אליפות אוסטריה (3): 2019/2020, 2020/2021, 2021/2022
הגביע האוסטרי (3): 2019/2020, 2020/2021, 2021/2022
הערות שוליים

↑  FCM giver backkomet fem år באתר Bold, ‏ 22 ביוני 2016 (בדנית)
↑  Ajax en FC Midtjylland akkoord over Rasmus Nissen Kristensen באתר הרשמי של אייאקס, 23 בינואר 2018 (בהולנדית)
↑  WELCOME TO SALZBURG, RASMUS KRISTENSEN! באתר הרשמי של רד בול זלצבורג, 19 ביולי 2019 (באנגלית)
↑  Leeds United 2 Wolverhampton Wanderers 1, BBC Sport. 6 August 2022
↑  Matthew Howarth, Wolverhampton Wanderers 2 Leeds United 4, BBC Sport. 18 March 2023
↑  Faroe Islands v Denmark game report באתר הרשמי של פיפ"א, 4 בספטמבר 2021 (באנגלית)
↑  Hjulmand har udtaget truppen til EM באתר הרשמי של התאחדות הכדורגל הדנית, 30 במאי 2024 (בדנית)
| נבחרת דנמרק – מונדיאל 2022 |
| --- | --- | --- |
|  1 שמייכל •  2 אנדרסן •  3 נלסון •  4 קר •  5 מיילה •  6 אנ. כריסטנסן •  7 ינסן •  8 דילייני •  9 ברייטווייט •  10 אריקסן •   11 סקוב אולסן •  12 דולברג • 13 ר. כריסטנסן •  14 דמסגור • 15 נורגארד • 16 או. כריסטנסן • 17 סטריגר לארסן • 18 ואס • 19 וינד • 20 פאולסן • 21 קורנליוס • 22 רונו • 23 הויביאו • 24 סקוב • 25 לינדסטרום • 26 בה • מאמן: יולמן |  1 שמייכל •  2 אנדרסן •  3 נלסון •  4 קר •  5 מיילה •  6 אנ. כריסטנסן •  7 ינסן •  8 דילייני •  9 ברייטווייט •  10 אריקסן •   11 סקוב אולסן •  12 דולברג • 13 ר. כריסטנסן •  14 דמסגור • 15 נורגארד • 16 או. כריסטנסן • 17 סטריגר לארסן • 18 ואס • 19 וינד • 20 פאולסן • 21 קורנליוס • 22 רונו • 23 הויביאו • 24 סקוב • 25 לינדסטרום • 26 בה • מאמן: יולמן | דנמרק |
| נבחרת דנמרק – יורו 2024 |
| --- | --- | --- |
|  1 שמייכל •  2 אנדרסן •  3 וסטרגור •  4 קר •  5 מיילה •  6 א. כריסטנסן •  7 ינסן •  8 דילייני •  9 הוילון •  10 אריקסן •   11 סקוב אולסן •  12 דולברג • 13 ר. כריסטנסן •  14 דמסגור • 15 נורגארד • 16 הרמנסן • 17 כריסטיאנסן • 18 בה • 19 וינד • 20 פאולסן • 21 ברון לארסן • 22 רונו • 23 הויביאו • 24 מ. יולמן • 25 נלסון • 26 דרייר • מאמן: ק. יולמן |  1 שמייכל •  2 אנדרסן •  3 וסטרגור •  4 קר •  5 מיילה •  6 א. כריסטנסן •  7 ינסן •  8 דילייני •  9 הוילון •  10 אריקסן •   11 סקוב אולסן •  12 דולברג • 13 ר. כריסטנסן •  14 דמסגור • 15 נורגארד • 16 הרמנסן • 17 כריסטיאנסן • 18 בה • 19 וינד • 20 פאולסן • 21 ברון לארסן • 22 רונו • 23 הויביאו • 24 מ. יולמן • 25 נלסון • 26 דרייר • מאמן: ק. יולמן | דנמרק |
מקיאטו

ספל מקיאטו
קפה מקיאטו הוא אספרסו עם כמות קטנה של חלב, בדרך כלל מוקצף. באיטלקית, "macchiato" פירושו "מוכתם" או "מנוקד", ולכן התרגום המילולי של "caffè macchiato" הוא "קפה מוכתם" או "קפה מסומן".
היסטוריה

מקור השם "מקיאטו" הגיע מצורך של בריסטות להבדיל בין אספרסו נקי ובין אספרסו עם מעט חלב כשהוציאו את המשקאות למלצרים. האספרסו עם החלב סומן, ולכן קיבל כינוי משל עצמו. הרעיון בא לידי ביטוי בשם הפורטוגלי למשקה: café pingado, כלומר "קפה עם טיפה".
הכנה

בקפה מקיאטו היחס הבין אספרסו וחלב הוא הגדול ביותר לטובת האספרסו. הכוונה היא שהחלב ממתן מעט את טעם הקפה, ולא מתגבר עליו, בתוספת נופך של מתיקות. את המשקה מכינים בדרך כלל על ידי מזיגת כמות קטנה של חלב מוקצף ישירות לתוך כוס אחת של אספרסו. 5-10 גרם (1-2 כפיות) חלב מחומם ל-60–66 מעלות צלזיוס.
גרסאות אזוריות

באוסטרליה יש לו כמה גרסאות.  מקיאטו ארוך מסורתי הוא בדרך כלל שוט כפול של אספרסו עם מעט חלב מוקצף, כך שרוב הכוס נותרת ריקה. בפרת', בדרך כלל מזמינים "מאק ארוך עם תוספת", שהיא מנה כפולה של אספרסו עם חלב מוקצף, עד שהכוס מלאה. במלבורן, מדובר במנה כפולה של אספרסו, כוס מלאה למחצה במים ומעט חלב מוקצף מעל.
הערות שוליים

↑  "How to order coffee in Portugal".
↑  Davids, Kenneth (1997). Espresso: The Ultimate Coffee. Cole Group. ISBN 1564265579.
↑  Moldvaer, Anette (2014). Coffee Obsession. Dorling Kindersley Limited. pp. 150–151.
↑  "How to order a coffee in Australia". ABC Education (בAustralian English). 2017-05-17. נבדק ב-2023-07-05.
↑  "Solving the Macchiato Mystery". Vittoria Coffee (באנגלית). נבדק ב-2023-07-05.
דמטריוס הראשון

ערך זה עוסק במלך הממלכה הסלאוקית. אם התכוונתם למלך מוקדון, ראו .
דמטריוס הראשון (ביוונית עתיקה: Δημήτριος; מכונה גם סוטר ("המושיע"); ביוונית: Σωτήρ;‏ 198 לפנה"ס – 150 לפנה"ס) היה מלך הממלכה הסלאוקית בין 162 לפנה"ס ל-150 לפנה"ס.
ביוגרפיה

דמטריוס נולד לסלאוקוס הרביעי. בצעירותו שימש כבן ערובה ברומא כאשר נשלח לשם במצוות אביו על מנת להבטיח את קיום הסכם אפאמיאה על ידי הצד הסלאוקי.
אחרי הירצחו של סלאוקוס הרביעי בשנת 175 לפנה"ס, ניצל אחיו אנטיוכוס הרביעי את שהותו של אחיינו דמטריוס ברומא, והשתלט על כס הממלכה. לאחר מות אנטיוכוס הרביעי ב-163 לפנה"ס, דמטריוס, בתור היורש החוקי, הפציר בפני הסנאט הרומי שיחזיר לו את כס השלטון הסלאוקי, אך הסנאט העדיף את אנטיוכוס החמישי, שהיה ילד, על פניו. דמטריוס הצליח לשכנע את הסקיפיונים ואת בני בריתם שהוא ימלא את התפקיד טוב יותר מאשר ליסיאס, העוצר בזמנו של אנטיוכוס החמישי[דרוש מקור]. בזכות התמיכה הסקיפיונית הצליח דמטריוס להימלט מרומא, ובשנת 162 לפנה"ס תפס את השלטון, והוציא להורג את אנטיוכוס החמישי וליסיאס.
בזמן שלטונו התנהלו שתי מרידות גדולות נגד הממלכה הסלאוקית: האחת בארץ ישראל והשנייה באזור בבל. החשובה מהשתיים התרחשה באזור בבל, בלב האימפריה הסלאוקית. שם אציל בשם טימארכוס, שהיה סטרפ (מושל) בבל בזמן שלטונו של אנטיוכוס הרביעי חש שהממלכה נמצאת בקשיים והרים את נס המרד. הוא הצליח להמריד את האוכלוסייה נגד השלטון המרכזי ואף כרת ברית עם רומא שהכירה בו בתור השליט הלגיטימי באזור שהצליח להמריד. בנוסף כרת טימארכוס ברית עם הארמנים והציב איום מיידי על שלמות הממלכה הסלאוקית.
דמטריוס גישש אצל אריארתס מלך קפדוקיה לעזרה נגד טימארכוס ואף ביקש להינשא לבתו, אך הצעתו נדחתה. דמטריוס נקם באריארתס על ידי מימון נדיב לטוען לכתר קפדוקיה וסייע לו לתפוס את השלטון. למרות הסירוב הקפדוקי הצליח דמטריוס להביס את טימארכוס ולדכא את המרד. אחרי הדברת מרד טימארכוס, קיבל מתושבי בבל את הכינוי "סוטר" ("מושיע").
דמטריוס ידוע בהיסטוריה היהודית כאחד האויבים העיקשים של החשמונאים. אחרי הדברת מרד טימארכוס בשנת 162 לפנה"ס שלח את אחד הגנרלים הבכירים שלו, בקכידס לשתי פלישות נגד המכבים. במסע השני שנערך בשנת 160 לפנה"ס, אחרי שמרד טימארכוס דוכא, נתן לבקכידס צבא גדול שכלל 20,000 רגלים ו-2,000 פרשים שניצח את הצבא החשמונאי בקרב אלעשה, הקרב בו נהרג יהודה המכבי. קרב זה השיב לסלאוקים שליטה זמנית ביהודה, אף כי המרד התחדש זמן קצר אחר כך. לאחר שבאקכידס הובס ועזב את יהודה בשנת 157 לפנה"ס, לא שב דמטריוס לשלוח צבא נגד המורדים. מאוחר יותר אף ניסה להתקרב אליהם וכרת ברית קצרת ימים עם יונתן הוופסי, אחיו של יהודה, כדי שיסייע לו לשמור על מלכותו נגד הטוענים לכתר.
תחבולותיו של דמטריוס, שעיקרן רציחת מתחרים והמלכת מלכים, לא סייעו לו בסופו של דבר. גם הוא נפל קורבן לקנוניה פוליטית שיזמו תומכיו של אלכסנדר באלאס ונרצח. בעקבות רציחתו עלה אלכסנדר באלאס לשלטון בממלכה הסלאוקית. עם זאת בהמשך שני בניו ימשיכו למלוך בשתיי שושלות נפרדות הטענות לכתר עד נפילת הממלכה לידי הרומאים, ובאשר לשושלת של אלכסנדר באבלס זאת תסתיים בימי אנטיוכוס השמיני במותו של אלכסנדר זבינס.
פיגועי טרור נגד ישראלים בישראל ובשטחים בשנות ה-80 של המאה ה-20

רשימת פיגועי טרור נגד ישראלים שהתרחשו במדינת ישראל ובשטחים במהלך שנות ה-80 של המאה ה-20.
כרוניקה

פיגועים שיצאו מאזור יהודה ושומרון,      פיגועים שיצאו מרצועת עזה,      פיגועים שיצאו מלבנון,      פיגועים שיצאו ממצרים,      פיגועים שיצאו מישראל,      פיגועים שיצאו מירדן,      פיגועים שיצאו מסוריה,      פיגועים שיצאו מטורקיה,      פיגועים שיצאו ממדינות נוספות.
כרוניקה > 1980

16 בפברואר – בפיגוע ברצועת עזה הוטלו רימוני יד על קבוצה של ישראלים. 3 אזרחים ישראלים נרצחו ו-5 נפצעו.
7 באפריל – פיגוע המיקוח במשגב עם: 2 אזרחים ישראלים (בהם פעוט בן שנתיים וחצי) וחייל נרצחו בפעולת טרור של החזית העממית לשחרור פלסטין בקיבוץ משגב עם.
2 במאי – הפיגוע בבית הדסה – מחבלים תוקפים יהודים תלמידי ישיבה מקריית ארבע שהיו בדרכם לבית הדסה בחברון. שישה נרצחו ו-16 נפצעו.
יוני – מסוכל ניסיון של חוליית מחבלים לחדור לישראל מלבנון באמצעות כדור פורח.
28 ביוני – מאהר וכרים יונס תושבי עארה חטפו את החייל אברהם ברומברג ירו בראשו וזרקו אותו ליד פרדס חנה. החייל נמצא כעבור יומיים ואושפז בבית החולים רמב"ם עד למותו לאחר חמישה ימים.
24 באוגוסט – יהודי נרצח ו-11 נפצעו בפיגוע תופת בתחנת דלק בנווה אילן. מטען חבלה נוסף שהונח בתחנת דלק בכניסה לירושלים התפוצץ בלא לפגוע באיש. אש"ף קיבל אחריות לפיגועים.
28 באוגוסט – עשרות פצועים בפיצוץ מטען חבלה בתחנת הרכבת ההיסטורית של ירושלים בירושלים. אחד הפצועים נפטר מפצעיו לאחר חודש.
כרוניקה > 1981

11 בינואר – בפיגוע בקרבת העיירה ג'באליה שברצועת עזה נרצח נהג מונית ישראלי מרחובות.
8 באפריל – בפיגוע באולם השמחות "שולחן דור" בירושלים הושלך רימון יד על חתונה יהודית. אזרח ישראלי נרצח ו-2 נפצעו.
29 ביולי – בפיגוע בקרבת הקיבוץ מעלה החמישה נפצעו 4 ישראלים.
כרוניקה > 1982

11 ביוני – רצח דפנה כרמון: צעירה יהודיה בת 21 נחטפה, נאנסה ונרצחה על ידי ערבים בחיפה. גופתה נמצאה כחודש לאחר מכן בפארק הכרמל. הטענות לאונס וזיהוי הרוצחים נעשו על פי הודאתם, שלטענתם הייתה כוזבת והוצאה מהם בכח. לעומת זאת ידיד שלה עבריין ששמו מתחיל באות פ התכחש לכך שהכיר אותה אף שהמתין לה ערב ערב במקום עבודתה.
3 באוקטובר – בפיגוע באוטובוס חיילים בעאליי נרצחו 6 חיילי צה"ל במארב מחבלים.
17 ביולי – יעקב קור נרצח בפיגוע ירי מול ילדיו וחברו בשוק בבית לחם.
21 בספטמבר – שומר יהודי נרצח בבית החולים מאיר בכפר סבא.
כרוניקה > 1983

29 בינואר – יהודיה נפצעה אנוש מזריקת אבנים ליד דאהרייה מותה נקבע שבועיים ויום לאחר מכן.[דרוש מקור]
14 בפברואר – יהודי נרצח בשכונת א-רימאל בעזה בעת שקנה בחנות על ידי מחבל שירה בו מטווח אפס.[דרוש מקור]
10 במאי – יהודי נרצח על ידי מחבל עזתי בפיגוע ירי ברצועת עזה בעת שקנה בשוק.[דרוש מקור]
21 במאי – דוד בוכרה נחטף ונרצח על ידי מחבלים מטולכרם, גופתו נמצאה לאחר חצי שנה בלבד.
7 ביולי – רצח אשר אהרן גרוס: בפיגוע דקירה בסמוך לשוק הערבי הישן בחברון נדקר בחור ישראלי-אמריקאי מישיבת שבי חברון בידי צוות מחבלים, ונשקו נחטף. בית החולים הנסיכה עאליה בחברון סירב לקבלו כשהתבררה טעותו של המפנה הערבי וגרוס זוהה כיהודי.
6 בדצמבר – הפיגוע באוטובוס בקו 18 בירושלים: פיגוע תופת באוטובוס ברחוב הרצל בירושלים, בפיגוע נפצעו 44 ונרצחו שישה.
8 בדצמבר – רצח דני כץ: חמישה ערבים ישראלים תושבי סכנין והאזור אנסו, הכו ורצחו את הנער הישראלי בן ה-14 דני כץ על רקע לאומני. הפיגוע זעזע את הציבור הישראלי בשל אופיו הברוטלי וסימל בעיני רבים בציבור הישראלי את ההידרדרות בתחושת הביטחון האישי של אזרחי המדינה.
כרוניקה > 1984

7 במרץ – הפיגוע באשדוד (1984): 3 יהודים נרצחו באשדוד לאחר שרימון הוטמן בשק הקניות של אחד מהם על ידי מחבלים מעזה.
2 באפריל – התקפת מחבלים ברחוב המלך ג'ורג' בירושלים. בפיגוע נרצח יהודי ונפצעו עשרות אנשים.
12 באפריל – משבר בני הערובה בקו 300 של אגד: ארבעה מחבלים משתלטים על אוטובוס ולוקחים את נוסעיו כבני ערובה. למחרת, בפעולת חילוץ, נהרגת אחת החטופות ושניים מהחוטפים. שני מחבלים אחרים שהוצאו חיים מהאוטובוס מוצאים להורג על ידי אנשי השב"כ.
6 באוגוסט – רצח משה תמם, חייל צה"ל נחטף ונרצח על ידי חוליית 4 מחבלים ערבים ישראלים ביניהם וליד דקה.
24 באוגוסט – יהודי תושב טבריה נפצע קשה בפיגוע ירי בג'נין כשקנה מתנה ליום הולדת בנו ונפטר כתוצאה מפציעתו ב-1999.[דרוש מקור]
19 באוקטובר – ספינת דבור של חיל הים משמידה סירת גומי שבה שני מחבלים שתכננו לבצע פיגוע מיקוח. בחילופי האש נפצעו שני חיילי צה"ל.
22 באוקטובר – הרצח במנזר כרמיזן: רצח שני סטודנטים ישראלים חברי שלום עכשיו בידי מחבל פלסטיני, סמוך למנזר כרמיזן ליד בית לחם. הרצח נדון בהרחבה בכנסת ובעיתונות במשך כמה שנים. המחבל הביע חרטה, גם לקראת שחרורו כהכנה לחידוש משא ומתן מדיני עם הפלסטינים בשנת 2013. כשהשתחרר התראיין וסיפר כיצד רצח אותם בדם קר ועל הסיפוק שהיה לו לאחר מכן.